KOMENTE DHE REKOMANDIME 
MBI RAPORTIN E MONITORIMIT PËR 8 MUJORIN E VITIT 2023 
PËR MINISTRINË E BRENDSHME
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Programet për të cilat kjo ministri ka administruar fondet për 8 mujorin e vitit 2023 janë:

1. Programi “Planifikim, Menaxhim, Administrim”

2. Programi “Prefekturat dhe Funksionet e Deleguara”
3. Programi “Shërbimi i Gjëndjes Civile”
4. Programi “Policia e Shtetit”  
5. Programi “Garda e Republikës”
Në programin “Policia e Shtetit”, me realizimin e fondeve me rreth 61% ndaj planit vjetor, është realizuar qëllimi i politikës së programit. Qëllimi i këtij progami është:  “Lufta pa kompromis dhe ndëshkimi i ashpër penal ndaj grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”
Qëllimi i programit realizohet nëpërmjet 4 objektivave dhe produkteve të realizuar përgjatë 8 mujorit të vitit 2023, të cilat paraqiten si vijon:
Objektivi 1 “Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”. Për realizimin e objektivit kanë kontribuar produktet sa më poshtë:

· Realizimi i 121 “Operacione të posaçme Konvencionale”, me një kosto totale prej 227 milionë lekë.

· Janë kryer 27,852 “Operacione policore të hetuara dhe shërbime”, me një kosto totale prej 6,068 milionë lekë.

· Janë realizuar 33 opracione ndaj ekstermisteve e grupeve terroriste, me një kosto totale prej 76 milionë lekë. 

· 74 “Persona me cilësi të veçantë të mbrojtur”, me një kosto totale prej 95 milionë lekë.

Objektivi 2 “Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”. Për realizimin e objektivit kanë kontribuar produktet sa më poshtë:

· Realizimi i 4,616 “Shërbime të policisë rrugore të kryera në rrugët nacionale”, me një kosto totale prej 195 milionë lekë.

· Janë realizuar 394 “Shërbime të Forcave Speciale dhe e NSH për sigurimin e Rendit Publik”, me një kosto totale prej 712 milionë lekë.

· 43 objekte dhe personalitete të siguaruara, me një kosto totale prej 213 milion lekë.

Objektivi 3 “Forcimi i masave për luiftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”. Për realizimin e objektivit kanë kontribuar këto produkte përgjatë 8 mujorit të vitit 2023, të cilët konsistojnë në :

· U realizuan 39 operacione të sigurisë në kufirin blu, me një kosto totale prej 89 milionë lekë.

· Janë procesuar 25,612,722 persona në PKK, kategoria I; II dhe e II-të (ajrore, detare, tokësore), apo 98% e sasisë së planifikuar për 4-mujorin, me një kosto totale prej 1,562 milionë lekë.

· Janë trajnuar 159 Qen policie në kushte shërbimi.

Objektivi 4 “Përafrimi i standartve të shërbimeve policore me ato të BE-së ”. Për realizimin e objektivit kanë kontribuar këto produkte përgjatë 8 mujorit të vitit 2023, të cilët konsistojnë në :

· U trajnuan 239 rekrut të trajnuar në auditore dhe në terren, me një kosto totale prej 80 milionë lekë.

· U trajtuan 4,060 punonjës me pagesë kalimtare, me kosto totale prej 357 milion lekë.

· Janë hartuar 13,701 raporte për menaxhimin e burimeve finaciare dhe njerzore, me një kosto totale prej 1,877 milion lekë.

Programi “Garda e Republikës”, me realizimin e fondeve me rreth 63% ndaj planit vjetor, me ndryshime, ka realizuar qëllimi e politikës së programit. Qëllimi i këtij progami është: “Të kontribuojë në përmirësimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë.” 

Qëllimi i programit realizohet nëpërmjet objektivave specifike të parashikuara dhe produkteve të realizuar përgjatë 8 mujorit të vitit 2023, më specifikisht paraqitur si më poshtë:

· Është realizuar ruajtja e 110 personaliteteve VIP vendas dhe të huaj, me një kosto prej 1,290 milionë lekë.

Në programin “Shërbimi i Gjendjes Civile”, ka realizim të fondeve rreth 42% ndaj planit vjetor, duke realizuar kështu edhe qëllimin e politikës së programit, e cila është : “Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.”  Qëllimi i programit u realizua nëpërmjet produkteve sa më poshtë:

· Rregjistrimit të 659,510 akte dhe dokumente të lëshuara nga shërbimi i Gjendjes Civile, me kosto prej 309.9 milionë lekë.

· Nëpërmjet funksionimit të sistemit të adresave të përmirësuar dhe rritjen e funksionalitetit të RKGJC.
Programi “Prefektura dhe Funksionet e Deleguara”, ka realizuar fondet për 8 mujorin e vitit 2023 në masën 54%. Qëllimi i politikës së programit është: “Ndjekia e zbatimit të programit të Qeverisë në nivel vendor si përfaqësues i qeverisë”. Për realizimin e qëllimit kanë kontribuar produktet sa më poshtë:

· Janë kryer 1,050 monitorime në nivel qarku nga Perfekti i Qarkut, me kosto prej 43 milionë lekë.

· Janë trajtuar 278 kërkesa për administrimin dhe mbrojtjen e tokës, apo 79% e sasisë së planifikuar, me kosto rreth 46 milionë lekë. 

II. “Buxheti i përgjithshëm gjinor”
Të gjitha programet buxhetore të Ministrisë, në respektim dhe promovim të plotë të barazisë gjinore, kanë përcaktuar tregues gjinorë konkretë të përshtatshëm dhe të matshëm në nivel qëllimi dhe objektivi.
1-Programi “Planifikim, Menaxhim dhe Administrimi”, ka përcaktuar tregues gjinorë në nivel qëllimi si më poshtë:

· Raporti gra/burra për program

· Numri i grave në pozicionet drejtuese/numrit të burrave në të njëjtin pozicion

2-Programi “Policia e Shtetit”, ka përcaktuar tregues gjinorë në nivel objektivi si më poshtë:

· Numri i punonjësve të policisë rrugore gra ndaj totalit

· Numri i punonjësve të Forcave të Ndërhyrjes së Shpejtë gra ndaj totalit
· Urdhra mbrojtje të menjëhershme të ekzekutuara

· Shtetas të huaj gra të trajtuar në qendrën e pritjes në Karec

· Staf gra në Pikat e Kalimit Kufitar (PKK)
· Numër policesh femra të diplomuara ndaj totalit të arsimuar

· Rekrut gra ndaj totalit të rekrutëve

· Numër i femrave/totalit në strukturat e Policisë së Shtetit

· Raporti i efektiveve policore femra në pozicione drejtuese/totalit të drejtuesve

· Bashkëshorte të trajtuara në zbatim të VKM nr.256, datë 25.03.2015 “Për kompensimin e privacionet dhe humbjet që i shkaktohen punonjesit te Policisë së Shtetit, për shkak të nevojave të punës dhe shërbimit”, i ndryshuar.

3-Programi “Garda e Republikës”, ka përcaktuar tregues gjinorë në nivel objektivi si më poshtë:

· % e grave gardiste ndaj totalit

4-Programi “Prefekturat dhe Funksionet e Deleguara”, ka përcaktuar tregues gjinorë në nivel objektivi si më poshtë:

· Gra në nivele drejtuese në strukturat e prefekturës.

5-Programi “Gjendja Civile”, ka përcaktuar tregues gjinorë në nivel objektivi si më poshtë:

· Fëmijë të lindur nga nëna nën moshën e lejuar për martesë.

III.  “Karakteristika kryesore të performancës së shpenzimeve”
Përgjatë 8 mujorit të vitit 2023, situata në lidhje me realizimin e shpenzimeve të buxhetit, krahasuar me planin vjetor me ndryshime, sipas të dhënave të nxjerra nga SIFQ paraqitet si më poshtë: 

	Programet
	% e realizimit të totalit të shpenzimeve kundrejt buxhetit të vitit 2023

	1. Programi“Planifikim,Menaxhim dhe Administrimi”
	50 %

	2. Programi “Prefekturat dhe Funksionet e Deleguara”
	54 %

	3. Programi “Shërbimi i Gjendjes Civile”
	42 %

	4. Programi “Policia e Shtetit”
	61 %

	5. Programi “Garda e Republikës”
	63 %

	                                Totali
	 60%


Pra siç shikohet nga të dhënat e tabelës së mësipërme realizimi në total për ministrinë sipas të dhënave të gjeneruara nga SIFQ është 60% për 8 mujorin e vitit 2023. Duke  e  parë  këtë realizim sipas programeve, vërejmë që përqindja më e ulët e realizimit është për programin “Shërbimi i Gjendjes Civile”.
Sipas zërave përbërës të shpenzimeve, situata në fund të 8 mujorit të vitit 2023, paraqitet si më poshtë:
	Programet
	% e realizimit të shpenzimeve korrente 

	1.Programi“Planifikim,Menaxhim dhe Administrimi”
	54 %

	2. Programi “Prefekturat dhe Funksionet e Deleguara”
	53 %

	3. Programi “Shërbimi i Gjendjes Civile”
	51 %

	4. Programi “Policia e Shtetit”
	63 %

	5. Programi “Garda e Republikës”
	64 %

	                                Totali
	 62 %


Pra siç  vihet re nga të dhënat realizimi i shpenzimeve korrente në total ministrie është rreth 62% kundrejt planit vjetor me ndryshime. Përqindja e realizimit tregon një zhvillim normal të realizimit të shpenzimeve si edhe produkteve për periudhën. Në mosrealizimin deri në nivelin e planifikimit të shpenzimeve korrente ka ndikuar shtesa e pagave që është bërë në një muaj duke ndikuar në % e realizimit ndaj planit të periudhës 8 mujore, mosrealizimi në shpenzime për paga për mosplotësim të strukturave të miratuara në të gjithë programet, mosrealizimi në shpenzimet për mallra dhe shërbime si rrjedhojë e mospërfundimit të procedurave të prokurimit. 
	Programet
	% e realizimit të shpenzimeve kapitale 

	1. Programi“Planifikim,Menaxhim dhe Administrimi”
	                        8 %

	2. Programi “Prefekturat dhe Funksionet e Deleguara”
	                                      107 %

	3. Programi “Shërbimi i Gjendjes Civile”
	0 %

	4. Programi “Policia e Shtetit”
	46 %

	5.Programi “Garda e Republikës”
	0 %

	                                Totali
	40 %


Shpenzimet për investime me financim të brendshëm dhe të huaj sipas të dhënave të gjeneruara nga SIFQ janë realizuar në masën 40% kundrejt planit të vitit 2023. Me mosrealizimin përgjatë periudhës së 8 mujorit të 2023, paraqitet programi “Shërbimi i Gjendjes Civile” (0%). Niveli i ulët i realizimit lidhet me mos realizimin e procedurave te prokurimit të fondeve në kohë, që kanë të bëjnë me: Prokurimin e fondeve nga strukturat e Policisë së Shtetit, dhe Prokurimin e fondeve nga AKSHI (këto fonde zënë rreth 36%). Nga MB sqarohet se rreth 41% e fondeve të investimeve janë fonde të kontraktuara (kontrata në vazhdim) dhe fonde që nuk prokurohen (tvsh, leje ndërtimi etj) dhe si të tilla nuk kanë risk mosrealizimi. 
Struktura e shpenzimeve për çdo program sipas ligjit të buxhetit për vitin 2023, planit të buxhetit me ndryshime për vitin 2023, si dhe realizimit të buxhetit për vitin 2023, sipas të dhënave të nxjerra nga SIFQ janë si më poshtë:
	Programet
	Ligji Buxheti 2023    
	Plan i rishikuar 2023
	Fakti 8M, viti 2023

	1. Programi “Planifikim,Menaxhim dhe Administrimi”
	6 %
	6 %
	5 %

	2. Programi “Prefekturat dhe Funksionet e Deleguara”
	2 %
	3 %
	2 %

	3. Programi “Shërbimi i Gjendjes Civile”
	3 %
	          3 %
	2 %

	4.    Programi “Policia e Shtetit”
	81 %
	80 %
	82 %

	5.    Programi “Garda e Republikës”
	8 %
	8 %
	9 %

	                        Totali i ministrisë
	100 %
	100 %
	100 %


Duke parë strukturën e realizimit të shpenzimeve  përgjatë 8 mujorit të vitit 2023, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Policia e Shtetit”. Përgjatë vitit vihen re luhatje të lehta të strukturës së shpenzimeve për programin “Policia e Shtetit” dhe “Prefekturat dhe Funksionet e Deleguara”
IV. Informacion mbi volumin dhe madhësinë e ndryshimit të buxhetit
Për të gjitha programet e kësaj ministrie situata në lidhje me ndryshimet në planifikim gjatë 8 mujorit të vitit 2023, përfshirë këtu buxhetin fillestar, dhe buxhetin me ndryshimet e ndodhura gjatë periudhës, paraqitet në tabelën si më poshtë:                                              

                                                                     



               në 000/lekë
	Programet
	Buxheti fillestar për vitin 2023 (1)
	Buxheti me ndryshime për vitin 2023 (2)
	Diferenca         (3=2-1)

	1. Programi“Planifikim,Menaxhim dhe Administrimi”
	1,472,249
	1,588,309.3
	116,060.3

	2. Programi “Prefekturat dhe Funksionet e Deleguara”
	525,370
	651,388
	126,018

	3. Programi “Shërbimi i Gjendjes Civile”
	647,700
	750,327.5
	102,627.5

	4.    Programi “Policia e Shtetit”
	19,523,528
	20,173,179.5
	649,651.5

	5.    Programi “Garda e Republikës”
	1,960,300
	2,042,300
	82,000

	TOTALI
	24,129,147
	25,205,504.3
	1,076,357.3


Ndryshimet e planit në krahasim me ligjin fillestar, përgjatë 8 mujorit të vitit 2023, kanë ndodhur nga akordimi i fondeve shtese në zbatim të VKM-ve për rritjen e pagave si, edhe akordimi i Fondit të veçantë për vitin 2023. Çdo ndryshim është i analizuar sipas programeve nga ana e Ministrisë.
V. Të ardhurat jashtë limitit 
Të ardhurat jashtë limitit të realizuara nga Ministria e Brendshme, arrijnë në total vlerën prej 119.6 milion lekë dhe janë shpenzuar për  programet “Policia e Shtetit” dhe “Planifikim menaxhim administrim”.
VI. Komente dhe rekomandime
· Nga ana juaj  paraqitja e raportit të monitorimit për 8 mujorin e vitit 2023 është bërë në përputhje me afatin e përcaktuar në udhëzimin nr. 14, datë 30.05.2023.
· Forma e paraqitjes si edhe përmbajtja e raportit janë në përputhje me përcaktimet e udhëzimit si më sipër. 
· Në zbatim të kreut V “Monitorimi” të Udhëzimit plotësues nr. 2, datë 19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
· Vlerat e sasive faktike të produkteve për 8 mujorin e vitit 2023 janë plotësuar në modulin BPPM, raporti nr. 16.
VII. Publikimi: 
Raporti i Monitorimit për 8 mujorin e parë të vitit 2023 nuk është publikuar në faqen zyrtare të Ministrisë së Brendshme.
Linku:
http://ëëë.mb.gov.al/al/programi/programi-i-transparences/mb-raporte-mbi-monitorimin-e-shpenzimeve-te-mpb-2014-2015-2016-2017                                                                                                                                                                                                                                                                                                                            
